Caria — Kaunos (Dalyan, nr.) — 2nd c. BC — L. Robert, Hellenica VII (1949) 171-188 — G. Petzl, IK Smyrna II,1 579, I — McC. Kaunos 1
Region: Asia Minor — Caria 

ο δημος ο ζμυρναιων τον δημον τον καυνιων ο δημ[ος ο] ζμυρναιων τους δικαστας αντ[ιγεν]ην απ[ολλωνιο]υ αινεαν αρτεμιδωρου τιμουχον ευαρχου τον γραμ[ματεα] [πυθιωνα] [δη]μητριο[υ] εδοξε τη[ι βου]ληι και τωι δημωι στρατηγων και αθηνοδωρου του μενεκρατου γνωμηι επε[ιδη] του δη[μο]υ πεμψαντος προς καυνιους δικασταγωγον αθηνοδωρον μενεκρατου τον αιτησομεν[ον] [δικαστ]ηριον ο δημος ο καυνιων φιλος υπαρχων και ευνους τωι δημωι και προαιρουμενος απο [παντος] του βελτιστου συντελεσθηναι τας κρισεις την πασαν σπουδην και φιλοτιμιαν ποιησαμενος [περι τ]ην αιρεσιν των δικαστων απεστειλεν δικαστας αντιγενην απολλωνιου αινεαν αρτεμιδωρου [τι]μουχον ευαρχου οιτινες παραγενομενοι τας μεν διεδικασαν των δικων καλως και δικαιως και κατα του[ς] [ν]ομους την πασαν κακοπαθιαν τε και φιλοπονιαν προσενεγκαμενοι τας δε και διελυσαν σπουδασ[αντ]ες καθ οσον ην ε[φ] εαυτοις τους δε διαφερομενους των πολιτων εις ομονοιαν κατεστησαν [και] [ε]ν τοις αλλοις ανεστραφησαν αξιως της τε εαυτων πατριδος και της ημετερας πολεως οπως ου[ν] [κ]αι ο δημος φανερος ηι τοις προς αυτον εκτενως προσφερομενοις τηι ευνοιαι αποδιδους τ[ην] καθηκουσαν τιμην και χαριν τυχηι αγαθηι δεδοχθαι επηνησθαι μεν τον δημον τον καυνιων επι τηι [αι]ρεσει και ευνοιαι ηι εχων διατελει προς την πολιν ημων και επι τωι αποστειλαι δικαστας αξιους αμφοτερων των [πολε]ων πε[ρι] πλειστου το δικαιον ποιουμενους και στεφανωσαι αυτον χρυσωι στεφανωι εν τοις πρωτο[ις] συντελεσθησομενοις διονυσιοις τραγωδων τωι αγωνι της δε αναγγελιας του στεφανου επ[ι]μεληθηναι τον αγωνοθετην αναγορευοντος του ιεροκηρυκος κατα ταδε ο δημος ο ζμυρναιων [στεφα]νοι τον δημον τον καυνιων αρετης ενεκεν και φιλοτιμιας ης εποιησατο περι την εξαποστο[λ]ην των δικαστων επηινησθαι δε και τους παραγενομενους δικαστας αντιγενην απολλω[νι]ου αινεαν αρτεμιδωρου τιμουχον ευαρχου επι τηι αιρεσει τε και δικαιοσυνηι και φιλοτιμιαι ηι επο[ι]ησα[ν]το περι τας κρισεις και επι τωι ενδημησαι αξιως αμφοτερων των πολεων και στεφανωσαι ε[κ]αστον αυτων χρυσωι στεφανωι εν τοις πρωτοις διονυσιοις τραγωδων τωι αγωνι αρετης ενεκεν κα[ι] δικαιοσυνης ης εχοντες διετελουσαν εν ταις κρισεσιν της δε αναγγελιας επιμεληθηνα[ι] τον α[γ]ωνοθετην κατα ταυτα ινα δε και τοις επιγενομενοις υπομνημα καταλειπηται της των προειρημενων ανδρων αρετης και της του δημου του ζμυρναιων ευχαριστιας υπαρχειν αυτοι[ς] εφοδον επι την βουλην και τον δημον πρωτοις μετα τα ιερα και προεδριαν εν τοις αγωσιν τοις συντελουμενοις υπο της πολεως και εαν αφικνωνται τινες αυτων εις την πολιν επιμελε[ισ]θαι την τε βουλην και τους αρχοντας τους αει καθεστωτας ινα τα τε αλλα παντα υπαρχηι αυτ[οις] φιλανθρωπα παρα του δημου και εαν τινος δεωνται των καλως εχοντων γινηται αυτοις π[ε]ρι δε πολιτειας αυτοις τε και εκγονοις αυτων τον βουλομενον των πολιτων οις εξεστιν προγραψασθαι και εισενεγκειν εν τοις εννομοις χρονοις ελεσθαι δε και πρεσβευτην τον δε αιρεθεντα αφικομενον προς καυνιους το τε ψηφισμα τοδε αναδουναι τοις αρχουσιν και [ε]πελθοντα επι τε την βουλην και τον δημον διαλεγηναι περι των δικαστων ην εποιησαντο [σ]πουδην και φιλοτιμιαν περι τας κρισεις εμφανιζοντα διοτι εν τε τοις αλλοις πασιν επαινε[ι] [α]υτους ο δημος γεγενημενους αξιους αμφοτερων των πολεων και διοτι μισοπονηρως τε και δικαιως και κατα τους νομους φιλοπονιας τε και κακοπαθιας ουθεν ελλειποντες ας μεν εκριναν των δικων ας δε και συνελυσαν συμφεροντως και παρακαλειν τον δημον τον καυνιων επιμελειαν ποιεισθαι οπως οι τε στεφανοι οι εψηφισμενοι αυτωι τε και τοις δικασταις αναγορευωνται καθ εκαστον ετος παρ αυτοις εν τε τοις μουσικοις και σκηνικοις αγωσιν οταν αυτοι τους ευεργετας στεφανωσιν επιχωρησαι δε και τοπον επιφανη εν ωι ανατεθησεται στηλη λευκου λιθου αναγραφεντος εις αυτην τουδε του ψηφισματος δηλουντα διοτι ταυτα πραξαντες χαριουνται τωι δημωι μεθοδιον δε τωι αιρεθεντι πρεσβευτηι οσων ημερων δεησει δοθηναι τον μεν δημον ταξαι τον δε ταμιαν δουναι κατα το της διοικησεως ψηφισμα το δε ψηφισμα τοδε αναγεγραφθαι. πρεσβευτης ειρεθη αθηνοδωρος μενεκρατου.